procesaur/Wiki.mk huggingface dataset:
Армен Купчу

Армен Купчу (|Άρμεν Κούπτσιος, ''Армен Купциос'' или ''Κούπτσος'', ''Купцос'') — андарт, член на Елиномакедонскиот комитет и учесник во т.н. Борба за Македонија.
1 Животопис
Купчу е роден 1885 година во гагауско семејство, во драмското село Волак, тогаш во Османлиското Царство, (денес Волакас, Грција).
На 18 години под влијание на капетан Даис кој бил тогаш учител во Просечен, Купчу се приклучил на грчката вооружена пропаганда и зел учество во Борбата за Македонија и борбите против четите на Македонската револуционерна организација.
Во 1906 година членот на Македонската револуционерна организација, Плацев од село Скрижово заминал за Драма, а Елиномакедонскиот комитет им наредил на Купчу, Нако Војадзис (или Христос Војадзис) од Просечен и Петрос Мандзас од Палеохори да го убијат.
Тие му поставиле заседа на Плацев кај Чобанка крај Турско село (денес Милопотамос) и го убиваат. Меѓутоа истрелите биле слушнати од страна на турскиот гарнизон во Османица (Калос Агрос).
Бојадзис и Мандзас успеале да се извлечат бегајќи кон Чаталџа и Алистрати, но Купчу бил заробен. И покрај сите молби на грчкиот драмски митрополит Хрисостомос и на грчкиот конзулат во Солун, тој бил изведен пред воен суд и осуден на смрт.
По пресудата бил пренесен во Драма, каде што Елиномакедонскиот комитет направил неуспешен обид да го извлече од затворот.
На 14 септември во Драма, Купчу бил обесен. Во 1967 година грчките власти во центарот на Драма му подигнале споменик, а по неговото име е именувана и една улица во центарот на градот .
Викторија (езеро)

Викторииното Езеро — најголемото езеро во Африка, а второ слатководно езеро во светот и главен резервоар на реката Нил. Езерото има груб четириаголен облик, а се наоѓа во средиштето на висорамнината што ги раздвојува западниот и источиот крак на Големата Раседна Долина. Создадено е пред околу 2 милиони години, кога зголемувањето на косината на Земјата кора меѓу краците ја пренасочило површинската вода во плитка вдлабнатина на површината на висорамнината. Викторииното Езеро нема големи притоки - неговото иво го одржуваат обилните врнежи и водата што дотекува од околните ридови. Неговите брегови се една од најгусто населените области во Африка, а градовите Кампала, Кисума и Мванза се наоѓаат во непосредна близина. Големиот број острови во езерото, исто така, се населени. Северниот брег се одликува со многу долги и тесни полуocтрови, меѓу кои има мочуришни области што се прошируваат далеку од внатрешноста на копното и претставуваат засолниште на реткиот вид на големата антилопа ситатунга. Викторииното Езеро потекнува од пред 20 милиони години - што значи дека е многу старо кога се во прашање езерата - и во него се развиле неколку стотини ендемски видови, главно риби од родот циклиди внесувањето на нилскиот костреш (ендемски вид риба во Нил и Туркана) во северниот дел на езерото се покажа како еколошка катастрофа за езерските видови риби. Кострешот е грабливец кој јаде многу и денес живее во сите делови на езерото, така што бројот на домородните видови риби е на загрижувачко ниво.
Езеро Викторија е најголемото езеро во Африка . Езерото Викторија ги опфаќа источните делови на Африка помеѓу државите : Танзанија , Уганда и Кенија . Викторија зафаќа 68 000 км<sup>2</sup> површина , длабоко е 84 метри и се наоѓа на 1.134 метри надморска височина . Од Езерото Викторија извира Реката Нил којашто е најголема река во Африка со 6 . 970 километри должина и се влева во северните делови на Средоземното Море . Реката Нил се дели на два дела : Бел и Син Нил . Езерото Викторија е најголем резервоар на вода , на Реката Нил .
1 Галерија
Георгиос Лјолјас

Георгиос Лјолјас (|Γεώργιος Λιόλιας) ― андартски капетан и учесник во Борбата за Македонија.
1 Биографија
Георгиос Лjолјас е роден во Долно Врбени, тогаш во Османлиското Царство. Со засилувањето на грчката вооружена пропаганда во Македонија сед ставил на страната на грчката кауза и формирал сопствена чета составена од локоални лица кој биле под влијание на грчката пропаганда.
Со оваа чета во периодот меѓу 1903 и 1912 година ги обиколувал Корештата и Леринското поле водејќи борба против четите на Македонската револуционерна организација. Со својата дејност го помагал Георгиос Цондос..
Змијанец (Блаце)

Змијанец — археолошко наоѓалиште во тетовското село Блаце. Самото наоѓалиште претставува средновековна населба и се наоѓа на 2 км југозападно од селото, во селските ниви, каде се откриени темели од градба, а има и голем број фрагменти од керамички садови, покривни ќерамиди и кршен камен.
1 Поврзано
*Самовилска Вода
Ефтим Таковски

Ефтим Таковски (, Пехчевско, - , ) — македонски новинар, писател и првиот портпарол на ВМРО-ДПМНЕ.
1 Животопис
Таковски е роден на 24 октомври 1949 година во пехчевското село Умлена. Основно образование завршил во родниот крај и во Скопје, каде што завршил средно машинско училиште. Тој дипломирал на Филолошкиот факултет. Работел во културната рубрика на весникот „''Вечер''“, и во МТВ. Бил еден од основачите на ВМРО-ДПМНЕ, каде што од почетокот го водел секторот за информирање.
Таковски се посветил на филмската и на телевизиската уметност, снимајќи неколку серии со историска тематика за Македонската телевизија, а компонирал и музика за своите телевизиски остварувања. Починал во Скопје на 22 декември 2006 година.
2 Библиографија
Книжевната периодика и весниците објавувал повеќе раскази и книжевна критика, а негови трудови се преведувани на француски, англиски и руски јазик. Автор е на збирките раскази:
*''Соба за разговор'' (Култура, 1983),
*''Господарот на вечниот пес'' (Култура, 1991).
*
Николаос Манос

Николаос Манос (|Νικόλαος Μάνος) е андартски капетан и учесник во Борбата за Македонија
1 Животопис
Николаос Манос е роден во леринското влашко-арванитско патријаршиско село Бел Камен. По засилувањето на грчката вооружена пропаганда во Македонија се приклучил кон грчката кауза. Во периодот од април 1905 до ноември 1907 година извршувал разни задачи, бил курир, водач и андарт во разни чети кој воделе борба со Македонската револуционерна организација.
По наредба на Николаос Андрианакис почнал да раководи самостојна чета, а со неа во Невеска го ликвидирал Зенел беј.
Во почетокот на април 1910 година бил уапсен од турските власти и бил осуден на 10 години затвор и испратен за Бодрум, но по неклоку јмесеци бил амнестиран од турскиот султан Мехмед V и бил ослободен.
По амнестијата се вратил во Македонија и ја продолжил својата андартска дејност во текот на целата 1910 година. Манос во Бел Камен го ликвидирал С. Михалалези, кој бил локален раководител на Романската пропаганда во Македонија.
Воо 1912 година избегал во Лариса. Потоа учествувал во Првата балканска војна со чета составена од доброволци од Костурско и Леринско. Извршувал задачи од ІІІ и V грчка дивизија .
Константинос Мазаракис

Констанинос Мазаракис (|Κωνσταντίνος Μαζαράκης), познат како ''Костас Акритас'' (Κοστας Άκρίτας) и ''Енијан'' (Αινιάν) — грчки офицер, учесник во Борбата за Македонија и еден од главните организатори на грчката вооружена пропаганда во Македонија.
1 Животопис
Константинос Мазаракис е роден 1869 година во Навплио, Пелопонез. Тој е брат на Александрос Мазаракис. Дипломирал на грчката воена академија во 1897 година, а во октомври 1904 година почнал со раководење на една андартска чета во реонот на Ениџевардарското Езеро, потпомаган од Гоно Јотов.
Во 1905 година со својата чета бил разпределен на планината Каракамен над Негуш, а требало да дејствува во селата покрај Ениџевардарското Езеро и Урумлакот, освен во Воденско и Островско.
Бил избран за кординатор на андартските чети во Централна и Западна Македонија, како и врска меѓу конзуларствата во Солун и Битола.
На 28 март 1906 година селските милиции на Македонската револуционерна организација ја нападнале андартската чета Акритас од Света Марина, во нападот загинале 5 андарти, а од милицијата еден селанец.
Поради овој напад Акритас го нападнал Голо село при што загинале двајца селани, а двајца биле ранети. Војводите на Македонската револуционерна организација, Лука Иванов и Апостол Петков како одмазда за овој напад го опожариле селото Ниси, кое било пункт на Акритас.
Мазаракис како и другите грчки офицери кој учествувале во Борбата за Македонија, за да ја скријат инволвираноста на Грција, користел псведоник, односно капетан Акритас.
Меѓутоа и покрај тоа не успеал да го сокрие својот идентитет и грчката влада била принудена да го открие неговото учество кое требало да остане тајна. Затоа бил заменет од својот помошник Константинос Гарефис.
Во 1912-1913 година Мазаракис учествувал во Балканските војни. Во 1919 година како генерал-мајор ја раководел дивизијата во Скеча и учествувал во борбите кој се воделе во Западна Тракоја во Грчко-турската војна од 1919 година.
1926 година се пензионирал од грчката армија со чинот генерал-лајтант. Во Атина, 1937 година ги издава своите спомени ''„Македонска борба”, 1903—1908''.
Грчките власти во 1955 година селото Буф го преименувале во Акритас, псевдонимот на Константинос Мазаракис.
Within Temptation

Within Temptation — името на холандската метал/рок група формирана во 1996 година од вокалиистот Шарон ден Адел и гитаристот Роберт Вестерхолд. Нивната музика е опишана како симфониски метал, , додека нивниот поранешен материјал, како Enter е готик метал Во интервју Ден Адел дека бендот се сметал себеси како симфониски рок бенд со различни влијанија. Подоцна во интервју за 3VOOR12, Шарон рекол дека „се сметаме како симфониски рок бенд ... ние не сме готик рок бенд“.
Асен Групче

Асен Групче (, Бугарија, - , ) — македонски правник, судија, публицист и научен работник.
1 Животопис
Групче е роден на 27 октомври 1919 година во Софија, Бугарија. Основно и средно образование завршил во Охрид и Битола. Во 1938 година се запишал на правни студии во Белград, кои ги завршил во Софија во 1942 година. Групче бил активен учесник во Народноослободителното движење во време на Втората светска војна. Пред крајот на војната, во 1944 година бил секретар на Месниот комитет на КПМ и секретар на Народноослободителниот одбор во Охрид. Нешто подоцна учествувал во органите на Обласниот народноослободителен одбор во Крушево и во Битола. Групче во својот работен век бил на разни управни и правосудни должности, како: началник на одделение во Поверенството за правосудство на Македонија, секретар на Окружниот одбор во Охрид, член на Контролната комисија на Македонија, началник на Одделението за законодавство и народна власт при Владата на Македонија. 1947-1948 година - потпретседател на Врховниот суд на Македонија; 1952 г. претседател на Врховниот суд на Македонија; 1963 г. судија во Уставниот суд на Југославија; 1971г. член а потоа претседател на Уставниот суд на Македонија. Што се однесува на неговиот наставно - научен развој, во 1949 и 1950 година е на постдипломски студии на Институтот за општествени науки во Белград, каде што, главно се посветува на политичко економските студии, магистрирајќи по економски науки на почетокот на 1951 година.
По враќањето од постдипломските студии, проф. д-р Групче бил наставник по политичка економија на новоформираниот Правно-економски факултет во Скопје. а потоа ја презел должноста наставник по граѓанско право, определувајќи се за облигацнионото право како дел од таа правна гранка. По завршувањето на мандатот во Уставниот суд на Југославија во 1971 година и враќањето во Македонија, проф. Групче повторно се вратил на Правниот факултет како наставник, преземајќи други два дела од граѓанското право, и тоа општиот дел и стварното право. Починал во Скопје на 20 јуни 2002 година.
2 Библиографија
*''Граѓанско (имотно) право - I дел,'' Општ дел, учебник, Скопје, 1976, 1983.
*''Граѓанско (имотно) право - II дел''; (Стварно право), учебник, Скопје, 1976 и 1985.
*''Службеностите во современото југословенско право'', Скопје, 1972.
*''Земјишта и води во општествена сопственост како предмет на правото на користење'', Скопје, 1973.
*''Десет години на уставното судство во Социјалистичка Југославија'', 1974.
*''Поглед кон новите промени на подрачјето на имотното право на Република Македонија'', Скопје, 1995.
*''Некои актуелни теориски аспекти на сопственоста како правна категорија'', Скопје, 1996/98.
*''Културниот живот и творештво во Охрид и Охридско во 20 век'', Скопје, 1998
*''Педесет години развој и промени во системот на сопственосните облици во Македонија (уставни концепции и законски разработки)'', Скопје, 1998.
*''За некои актуелни аспекти на сопственоста врз земјоделското земјиште'', Скопје, 2000.
Андреас Макулис

Андреас Макулис (|Ανδρέας Μακούλης) бил андартски капетан и учесник во Борбата за Македонија.
1 Животопис
Макулис е роден во Станимака, денес Асеновград, Бугарија. Дезертирал од бугарската армија и се приклучил на грчката вооружена пропаганда во Македонија. Предводел андартска чета во Серско и водел борба против четите на Македонската револуционерна организација.
На 17 октомври 1906 година убил двајца дејци на Македонската револуционерна организација во Ајдонохори.
Во март ликвидирал 11 селани од Горно Броди во Таш Олук, а во април во лагадинското село Стефанија го ликвидирал Мехмед Али Ефенди. Во мај ја убил Биска во Нигрита.
На 2 мај четата на Макулис имала борба со чета на Македонската револуционерна организација кај селото Вержани (денес Психико), во борбата загинале 3 андарти и 5 четници.
Во почетокот на јули 1907 година, Макулис ги изгорел нивите на егзархиските села Мклен и Дреново, во реонот на војводата Димитар Михајлов .
По убиството на андартскиот капетан Димитар Гоголаков во Сер на 14 јули 1907 година, османлиските власти ја мобилизирале војската од Зихна и други реони. Истиот ден четата на Макулис е во патријаршиското село Довишта каде ја чека четата на Јонис Силос од Карлуково, со која планирал да ги нападне Мклен и Дреново.
Меѓутоа неговата чета била опколена од османалиските сили и башибузлук од турското село Сокол и по борбата која настанала загинале капетанот Макулис и андартите Хрисафис Патриманис, Василиос Пситис, Анастасиос Амблямис и Евангелос Хадзиелевтериу, а се спасиле Николаос Цјапос и Сотирис Сосиос Името на Андреас Макулис носи улица во Сер..
2 Андарти во четата на Макулис
* Николаос Цјапос
* Евангелос Хадзиелевтериу
* Василиос Пситис
* Анастасиос Амблјамис
* Теодосиос Годоциос или Бумбумис
* Андониос Нускалис
* Христос Фрастанлис
* Никос Ахиниотис
* Илиja Карликолис
* Хрисафис Патриманис
* Сотирис Сосиос
* Јоанис Стенимахиотис
Северн

Реката Северн — река во Велс. Извира од Плинлимонските Планини во западен Велс, а нејзиниот горен тек се спушта 455 м по должината на првите 24 км до долината Повис. По поминувањето низ клисурата Ајронбриџ што се наоѓа на границата меѓу Англија и Велс, реката има полукружен тек низ централна Англија. Една од притоките на нејзиниот средиштен тек, Ејвон во Ворикшир, тече низ родниот град на Вилијам Шекспир, Стратфорд на Ејвон. Јужно од Глостер реката се ширии кривули сè до естуарот, кој се влева во Бристолскиот Залив под градот Њупорт. На месните жители долниот тек на Северн им е познат според ѕидот од прилив, т.н. бор, бранот што се движи со брзина од околу , достигнуваќи висина од речиси 3 м.
Рио Гранде

Рио Гранде — река што тече низ САД и Мексико.
Извирајќи од планините Сан Хуан во јужно Колорадо, петта, според должината, река во Северна Америка тече низ Ново Мексико до Тексас. Од Ел Пасо до Браунзвил на делтата на Рио Гранде, реката означува граница долга 2000 км меѓу Тексас и Ново Мексико. Напојувана од изворите што се наоѓаат под покриените со снег полиња на Сан Хуан, Рио Гранде тече источно по должината на кањон обраснат со борова шума, а потоа свртува јужно во Ново Мексико каде реката ја врежала клисурата Рио Гранде во кањонот Бела Карпа. Средниот тек е во област во која се редат басени и планини, опкружувајќи ги планините Сан Андреас пред спуштањето низ три големи кањони, длабоки над 450 м, до заливската низина на крајбрежјето. Во САД овие кањони се во составот на националниот парк Биг Бенд. Бидејќи многу вода е пренасочена за потребите за наводување, Рио Гранде бавно тече низ крајбрежата низина до Мексиканскиот Залив. Толкаво количество вода од реката е пренасочено од својот природен тек, така што за време на долгите периоди без дожд се случува реката во делтата да се пресуши.
Апостолис Матопулос

Апостолис Матопулос (|Αποστόλης Ματόπουλος) — македонски Грк, андартски капетан и учесник во Борбата за Македонија.
1 Животопис
Матопулос е роден 1868 година паланката Гида, тогаш во Османлиското Царство, денес Александрија, Грција.
По засилувањето на грчката вооружена пропаганда во Македонија почнал да раководи андартска чета и со неа дејствувал во реонот меѓу Урумљак, Ениџевардарското Езеро и западните солунски селе против четите на Апостол Петков.
Дејствувал заедно со капетанот Никифорос (Јоанис Деместихас) меѓу колибите Корифи и Волак. Зедно со Гоно Јотов ги нападнал Трите хана, Тумба и Текелиево.
По Младотурската револуција учествувал во новата малдотурска администрација, благодарение на неговите добри односи со Халил-бег од Кавасила.
Во 1911 година Матопулос заедно со докторот Антонаки го предаваа Гоно Јотов, а тој загинал во заседата која му била поставена .
Во текот на Првата балканска војна ја напуштил Јужна Македонија која била завладеана од страна на грчките чети и емигрирал во Америка, каде починал во 1952 година .
Арбино (Копанце)

Арбино — археолошко наоѓалиште во тетовското село Копанце. Претставува населба од римското време, веднаш покрај реката Бистрица, во нивата на Јордан Блажев. Во наоѓалиштето се наоѓаат фрагменти од керамички садови, питоси, тегули, имбрекси и друг градежен материјал.
1 Поврзано
*Плетарница — некропола од римско време во Копанце
Кантарос

Кантарос e тип на сад карактеристичен по своите рачки кои се издигнуваат над ободот. Во раното христијанство садот се користел за покрстување, симболизирајќи го крстењето на Исус Христос. Покрстувањето во 3 век н.е. се одвивало така што кандидатот стоел во вода до половината додека врз него била истурана вода од кантаросот. Богот Дионис имал кантарос кој нјикогаш не бил празен.
Кремација

Кремирање е погребна постапка при што се жртвува трупот. Погребните останки најчесто се состојат од пепел и неколку коскени делчиња и забите и најчесто се ставаат во урни. Спалени остатоци од човековото тело. Спротивно на инхумација. Во многу држави, кремацијата главно се врши во крематориумите, но во други држави претпочитаат други методи, како отворена церемонија на небо во Индија и во Непал.
1 Историја
Кремирање- палење мртви тела. Во Стариот Свет кремирањето се случувало на отворена клада. Го практикувале Грците (кои го сметале за најпогодно за воените херои и за умрените во битка) и Римјаните (меѓу кои станало статусен симбол). Паганските Скандинавци ги кремирале своите мртви. Во Индија овој обичај е многу стар. Во некои азиски земји само одредени луѓе смеат да бидат кремирани (високите лами во Тибет). Христијанството се противело на кремирањето и затоа тоа било ретко во Европа, освен при итни случаи (епидемии и други заразни болести како црната смрт). Повторно се појавило во доцниот век и било прифатено од протестантите и римокатолиците. Повеќето мртви тела во Европа сега се кремираат. Во САД не е толку популарно. Во современ крематориум, телото е сместено во комор и подложено на интезивна топлина, која го согорува телото до пепел. Пепелта може да се расфрла, закопа или да се чува во урна.
Питос

Питос — голем складиштен сад кој бил вкопан во подовите,така што единствено устието на садот било видливо на површината. Бројот на питоси во една куќа било значајно мерило за богатството на едно семејство. Се користеле за чување храна и житарици.
1 Галерија
Од Русија со љубов

Од Русија со љубов — британски филм од 1963 година, вториот филм од серијалот за Џејмс Бонд. Режисер на филмот е Теренс Јанг, а во главните улоги играат: Шон Конери, Педро Армендариз, Ванеса Шо и Бернард Ли. Филмот, којшто е продуциран од Алберт Р. Броколи и Хари Салцман, е заснован врз истоимениот роман на Ијан Флеминг од 1957 година.
1 Содржина
Меѓународната криминална организација „Спектра“, чиј член бил д-р Но, сака да му се одмазди на најдобриот британски таен агент - Бонд за убиството на д-р Но. Истовремено, во конзулатот на СССР во Истанбул се наоѓа најновата машина, наречена „Лектор“ за дешифрирање на тајни пораки, а британската тајна служба сака да дојде до неа.
Триклиниум

Триклиниум е формална трпезарија во римската куќа. Зборот има грчко потекло, имено доаѓа од грчкото τρικλίνιον, triklinion; τρι - три и κλίνη, klinē - кревет. Во просторијата биле поставени три кревети, на три страни од ниска маса. Оние што вечераат се во полулежечка положба на креветите. Четвртата страна на масата е оставена празна, веројатно за да служи како дел од масата од каде што се служи.
Овие соби биле мошне чести. Тие се користеле за јадење заедно со гостите и сите се наслонувале на перници. За пример на точно реконструиран триклинум, посетете го Археолошкиот музеј во Арецо, Италија или Кароновата куќа во Помпеја.
Се смета дека Тајната Вечера се јадела во триклинум.
Вчерите биле важен ритуал во римскиот живот и траеле од доцна попладне до доцна навечер. Обично биле поканети 9-20 гости, сместени по препишаниот ред за да се нагласат разликите во статус и релативната блискост до домаќинот. Како статично, привилегирано место, трпезаријата била многу украсена, со комплексни перспективни сцени и централни слики (или мозаици). Дионис, Венера, и мртва природа од јадења била честа глетка, од очигледни причини. Римските куќи од средната и високата класа имале најмалку два тринклинума; неретко наоѓаме и четири или повеќе. Големата трпезарија (''triclinium maius'') се употребувала за поголеми вечери, на кои биле пристуни доста клиенти на домаќинот.
Помалите триклинуми се користеле за помали вечери, со поексклузивни гости. Затоа, нивната декорација била барем толку раскошна колку кај големата трпезарија. како и кај поголемите триклинуми, виното, храната и љубовта биле популарни теми за декорација. Меѓутоа, заради нивната директна поврзаност со покровителство и заради тоа што таму често се рецитирала интелектуална книжевност како епоови, трпезариите биле украсувани и со „посериозни“ теми, како да речеме онакви од епски карактер. Помалата трпезарија (''triclinium minus'') можела и да сочинува апартман заедно со кубикулум и бања.
Триклинумот го носи името по трие кауча на кои членовите на семејството и нивните гости лежеле додека ручавале. Секој кауч ил доволно широк за тројца кои се наслонувале налево на перници додека домашните робови служеле јадења од кујната, а други пак, ги забавувале гостите со музика, песна или танц.
Генадиј I Цариградски

Генадиј I Цариградски (починал во година) — Вселенски патријарх во периодот од 458 до 471 година.
За патријарх дошол по смртта на Свети Анатолиј. Современик на Св. Маркијан (10 јануари) и на Св. Данило Столпник (11 декември). Во негово време бил основан манастирот наречен ''Студитски'' според римскиот сенатор Студиј. Сенаторот Студиј со благослов на Генадиј отишол во Цариград, му подигна црква на Св. Јован Предвесник и подигнал манастир при црквата. Бил многу кроток и воздржлив. Претседавал со помесниот собор во Цариград, на кој била анатемисана симонијата во црквата.
Кристен Стјуарт

Кристен Џејмис Стјуарт (оригинал англиски: ''Kristen Jaymes Stewart'') (родена на ) е американска глумица. Таа е најпозната поради играњето на Бела Свон во Самрак сагата. Таа исто така има играно во филмови какви што се ''Паник Соба'' (2002), ''Затура'' (2005), ''Во земјата на жените'' (2007), ''Земја на авантурите'' (2009) и ''Избеганите'' (2010). Таа има добиено многубројни награди во последните три години.
Тахо (езеро)

Тахо — езеро во САД. Според длабочината Тахо е петто езеро во светот. Езерото се создало во големата длабнатина меѓу два раседа, која била преградена подоцна од текот на лавата. Иако го полнат поточиња од сите страни околу брегот, најголемата притока се наоѓа на јужниот дел, меѓу горните мочуришта Траки. Реката Траки истекува во северозападниот дел во Невада. Езерото Тахо е популарна туристичка атракција.
Воденце (Теново)

Воденце — археолошко наоѓалиште во тетовското село Теново, т.е населба од доцноантичкото време. Наоѓалиштето лежи северно од селото, од двете страни на патот што поминува преку левиот брег на реката Вардар. Во нивите се среќаваат фрагменти од керамички садови, питоси, тегули, имбрекси и друг градежен материјал.
1 Поврзано
*Кастел
Кастел (Теново)

Кастел — археолошко наоѓалиште во тетовското село Теново, т.е населба и некропола од доцноантичкото време. Се наоѓа јужно од селото, во подножјето на манастирот Св. Недела, каде по површината се среќаваат фрагменти од керамички садови, питоси, градежен материјал, а според кажувањето на жителите, биле откопани и гробови.
1 Поврзано
*Воденце
Јануарски бомбашки напади во Ирак (2011)

Јануарските бомбашки напади во Ирак претставуваат серија од бомбашки напади кои се случиле во текот на јануари 2011 година во Ирак.
На 18 јануари 2011 година, од бомбашки напад загинале 63 луѓе, а биле повредени околу 150 во градот Тикрит. На 19 јануари 2011 година, од бомбашки напад загинале 15 луѓе во градот Бакуба кој се наоѓа на 65 километри од престолнината Багдад. На 20 јануари околу 56 луѓе починале кога биле детонирани две коли во близина на Карбала.
Винипег (езеро)

Езерото Винипег — плитко езеро на источниот раб на Канадските Прерии. Тоа е остаток од многу поголемо ледничко езеро што ги опфаќало и езерата Манитоба и Винипегосис. Најмногу вода ова езеро добива од реката Саскачевен, која од канадските Карпести Планини тече кон запад. Втората приток, Црвената Река, ги напојува високите прерии. Реката Нелсон истекува од североисточниот дел на езерото Хадсон.
Иравади (река)

Иравади — река која извира од водите на стопените ледници во источните Хималаи. Ирaвади тече кон југ и кај градот Мандалај се соединува со водите на Чиндвин. Во својот натамошен тек кривули низ сувите централни области во Мјанмар (Бурма), кои ги снабдува со вода за наводнување. Источно од планинската област Аракан Јома, Ирaвади тече низ тесна долина, образувајќи западно од Тајландскиот Залив триаголна делта. Градот Рангун се наоѓа на еден од многуте ракави на делтата.
Бомбашки напад на аеродромот Домодедово (2011)

Терористичкиот напад на аеродромот Домодедово — бомбашки напад што се случил на 24 јануари 2011 година на аеродромот „Домодедово“ кој се наоѓа во Москва, Русија. Во бомбашкиот напад починале 30 луѓе а повеќе од 150 биле повредени.
Руските власти потврдиле дека нападот е дело на бомбаш самоубиец, кој експлозивната направа скриена околу телото ја активирал на влезот на салата за подигање на багаж, во терминалот за меѓународни летови. На местото на крвавиот атентат на московскиот меѓународен аеродром Домодедово била пронајдена главата на осомничениот атентатор-камиказе.
Имбрекс и тегула

Имбрекс и тегула се преклопувачки ќерамиди кои се користеле во античката архитектура (македонска, старогрчка и римска) како водоотпорни и издржливи во покривањето на покривите. Тие претежно се направени од глина, но понекогаш и од мермер, бронза или позлатени.
Големо Ропско Езеро

Големо Ропско Езеро (|Great Slave Lake) — второ по големина езеро во Канада и главен резервоар на вода на сливот на реката Мекензи. Езерото има неправилен облик, со широки заливи, голем број острови и карпести брегови, главно обраснати со шума. Се наоѓа на границата меѓу старата камена маса на Канадскиот штит и новите слоеви се наоѓаат под канадската прерија/Great Plains. На Големото Ропско Езеро оваа поделба е направена со голем залив кој од северната страна на брегот се шири кон север. Малкубројните жители живеат од риболов на езерото. Во околината на езерото се наоѓа и гратчето Јелоунајф, во близина на рудникот за злато на северниот езерски ракав, исто како и неколку помали туристички излетнички места. Најголема притока е Ропската Река, која се влева на јужниот брег и донесува вода од езерото Атабаска и реката Пис. Реката Мекензи истекува на југозападниот дел на езерото и го претставува единствениот езерски одвод. Езерото зиме замрзнува, а без мраз е четири месеци во годината.
Консепсион (Чиле)

Консепсион (шпански: ''Concepción'') е вториот град по важност на Чиле со 889.725 жители (2002 попис).
1 Историја
Консепсион е основана на 1550 од страна на Шпанецот освојувач Педро де Валдивиа.
2 Галерија
3 Поврзано
* Консепсион (покраина во Чиле)
* Биобио (регион)
4 Надворешни-врски
* (шпански)
* (шпански)
* (шпански)
* (шпански)
* (англиски)
Големо Солено Езеро

Големо Солено Езеро — најголема солена копнена површина на западната полутопка, а со соленост од 25%, петпати е посолено од морето. Тоа претставува остаток од праисториското езеро Бонвил, кое го покривало поголемиот дел од Големиот Басен, за време на последниот леден период. Сегашното езеро опкружено е со големи песочни површини, солени платоа и мочуришта , а најголеми притоки му се реките: Бер Крик и Вебер, кои донесуваат вода од планината Восеч во источниот дел на езерото. Површината на езерото од 1964 до 1987 г. претрпе големи колебања, па затоа езерото стана двапати поголемо и достигна 6,000 км<sup>2</sup>. Насипот изграден во 50-тите години на 20 век, го раздвојуваа езерото на два дела. Помалиот, северен дел е поплиток и посолен од другиот дел на езерото.
1 Наводи
;Библиографија
* Morgan, Dale L. (1947). ''The Great Salt Lake''. Salt Lake City: University of Utah Press. ISBN 0-87480-478-7
* W.R. Hassible and W.G. Keck (1993), ''The Great Salt Lake.'' U.S. Department of the Interior / U.S. Geological Survey, U.S. Government Printing Office: 1993 0 - 337-928 : QL 2
* Czerny, Peter G. (1976). ''The great Great Salt Lake''. Provo, Utah: Brigham Young University Press. ISBN 0-8425-1073-7
*** . ''University of Utah Department of Meteorology''.
* . ''Utah Division of Water Resources''.
* . ''Utah Geological Survey''.
*
Lookout! Records

Lookout! Records е независна издавачка куќа која што се наоѓа во Беркли, Калифорнија. Оваа продуцентска куќа претежно издава плочи од музичките жанрови панк и рок.
Најпознат музички состав кој потпишал за Локаут биле Грин Деј. Но поради финансиски проблеми, музичката продукција била затворена во 2009, по 21 година активна работа. Званично била укината во 2012 година.
Окичоби (езеро)

Езерото Окичоби — најголем резервоар на слатка вода што ја снабдува „тревната река“ Еверглејдс, иако текот веќе не и е доволно обилен за да го одржи приливот во заливот во Јужна Флорида. Езерото се наоѓа во плитка депресија која некогаш била дел од морското дно, а од јужната страна на брегот е преградено со талог од тресет. Езерото се полни со вода преку реката Кисими и езерото Истокпога. Ова езеро нема истек - водите му течат јужно и се губат во мочуриштата Евергледјс. Од 50-тите години на 20 век, се изградени голем број канали за да бидат пренасочени езерските води за потребите на земјоделството, но и за потребите а туристичките градови по должината на источниот брег на Флорида.
Плоштад Александар I (Софија)

Плоштадот кнез Александар I е плоштад кој се наоѓа во Софија, Бугарија. Плоштадот е познат ѝ само како Батенберг, според бугарскиот кнез Александар I Батенберг.
На овој плоштад се наоѓаат Националната уметничка галерија, Националниот етнографски музеј и Бугарската народна банка. Во минатото, овде се наоѓал и мавзолејот на Георги Димитров, кој во 1999 година бил срушен.
Плоштад Петко Славејков (Софија)

Плоштадот Петко Славејков е плоштад кој се наоѓа во Софија, Бугарија.
Плоштадот во текот на 19 век бил познат како ''Кафене баши'', главно поради големиот број на кафетерии кои постоеле таму во тоа време. Истото било разрушено во 1878 година. Следната 1879 година на ова место започнал да живее бугарскиот писател Петко Славејков, по кого е наречен и самиот плоштад.
Во текот на 1998 година, плоштадот бил реновиран. Денеска, на овој плоштад се наоѓаат голем број на тезги на кои се продава книги, а околу овој комплекс се наоѓаат голем број на продавници. Овде се наоѓа и градската библиотека.
Плоштад Патријарх Евтимиј (Софија)

Плоштадот Патријарх Евтимиј или познат само како ''Попа'' е плоштад кој се наоѓа во Софија, Бугарија. Името на плоштадот доаѓа од статуата на Патријарх Евтимиј која се наоѓа во негивиот центар и која била поставена во 1939 година.
Во близина на плоштадот се наоѓа плоштадот Славејков, Националниот дворец на културата и Националниот стадиот Васил Левски.
Симче Петроски - Кубур

Симче Петроски - Кубур - роден во с. Варвара, Тетовско, член на месниот комитет на Македонската револуционерна организација, бил кмет во Варвара. Уапсен при сардусувањето на Лешочкиот манастир во 1905 г. Ослободен е од затвор поради недостаток на докази и интервенцијата на европските конзули во Скопје. Бил комита во Брезјанската чета.
Готик-рок

Готик-музика или готик-рок (анг. ''Gothic rock'') — жанр на рок-музиката којшто потекнува од раните 1970-ти. Потекнува од панк рок/пост-панк бендовите. Готик музиката почнува да се како посебен жанр од 1980-те години.
Новарупта (вулкан)

Новарупта (|Novarupta) — највисок вулкан во Катмајската област на Алјаска којшто се создал во 1912 година. по најголемата вулканска ерупција што се случила во 20 век. За 60 часа овој вулкан исфрлил околу 30 км<sup>2</sup> риолитна магма богата со сицилиум. Од тоа најголем дел паднал на земјата во вид на пепел, а остатокот создал пирокластични текови - како оние во Долната на Десет Илјади Чадови. На крајот на ерупцијата се зодаделе две калдери. Една нејасна плитка вдлабнатина, широка околу 2 км, се создала на Новарупта на отровот од кој е исфрлен пепел од оваа долина, а била придружена со издигање на купола од лава, висока 65 м и широка 380 м. Многу поголема калдера, широка околу 5 км се создала на Катмајскиот вулкан 16 км источно, кога неговите подземни магматски резервоари се излеале кон Новарупта. Траги од пепел по ерупцијата од 1912 г. се пронајдени во средишните делови на грендландските ледници.
Лавов мост (Софија)

Лавовиот мост претставува едно од најфрекфентните места во централниот дел на Софија, Бугарија.
Мостот бил изграден во текот на 1889 година. Пред истиот да биде изграден, на истото место се наоѓал стариот т.н. ''Шарен мост''. Патот од мостот води кон булеварот Марија Лујза и Сливница, кои ги поврзува автобуската станица на градот. Под мостот минува Владајска река.
Мостот е долг 26 метри и широк 18 метри. На него се наоѓаат четири бронзени фигури на лавови, од каде доаѓа и името на мостот. Тие биле изработени од страна на виенската фирма „''Вагнер Биро''“.
Во периодот од 1999 до 2007 година, мостот се наоѓал на бугарската банкнота од 20 лева.
Во текот на 2012 година, се очекува плоштадот да биде поврзан со Софиското метро.
Големо Мечкино Езеро

Големото Мечкино Езеро — најголемо езеро на целата територија на Канада и четврто по големина во Северна Америка.
Неговиот северен брег се наоѓа во рамките на Арктичкиот круг, а ова езеро ја претставува и најголемата водна површина на копно на толку висока надморска височина. Езерото има неправилен облик, а на западниот дел се раздвојува во три ракави. Водата е најдлабока во близина на источниот брег.
Езерото се создало со ерозивно дејство на северноамериканските ледници, што се спуштиле низ речната долина. На тој начин создадените езера најчесто се нарекуваат суподински езера. Кога ледниците се стопиле при крајот на последниот леден период, добиената вода била преградена од морени и создала огромни езерски површини кои оттогаш делумно се исушиле, а чии остатоци се Големото Мечкино Езеро и Големото Ропско Езеро, како и голем број помали езера што се наоѓаат меѓу нив. Езерото се наоѓа во област во која зимзелената шума на јужниот брег се сменува со тундрата што се шири кон север. Тоа често наведува како пример за прастаро езерско место, иако вво него живеат многу помалку видови риби отколку во езерата со слична големина во области со поумерена клима. Причина за тоа е многу пониската температура на неговата вода.
Единствената населба на неговиот брег е поранешниот рударски центар Порт Радиум, кој името го добил според радиоактивниот елемент што од ова место за време на Втората светска војна се носел за правење на првите атомски бомби. Во Големото Мечкино Езеро кај северозападниот ракав се влеваат реката Вајтфиш (Whitefish) и други помали реки. Големата Мечкина Река истекува на западниот дел на езерото, тече кон запад и се влева во реката Мекензи, на околу 480 км погоре од делтата. Големото Мечкино Езеро и реката се замрзнати седум месеци во годината.
Плоштад Македонија (Софија)

Плоштад Македонија — плоштад кој што се наоѓа во Софија, Бугарија.
Плоштадот до 1989 година го носел името Димитар Благоев.
Во близина на плоштадот се наоѓаат Министерството за земјоделство, Бугарската стопанска асоцијација и Бугарската фондова берза.
1 Галерија
Атанасиос Минопулос

Атана̀сиос Мино̀пулос (|Αθανάσιος Μινόπουλος) бил андартски капетан, и учесник во Борба за Македонија.
1 Животопис
Минопулос е роден во сиромашно семејство на 1 јануари 1874 година во халкидичкото село Варвара, тогаш во Османлиското Царство. Во текот на целиот свој живот остана неписмен. Учествувал во Грчко-турската војна од 1897 година како доброволец во инженерски баталјон.
Со засилувањето на грчката вооружена пропаганда зема учество во Борбата за Македонија. Во 1903 година го снабдувал грчкото конзуларство во Солун со податоци за доставувањето на оружје од страна на Македонската револуционерна организација за нејзините чети. Во 1904 година станал андартски капетан, а со неја дејствувал сè до 1908 година во Серско и Халкидичкот полуостров .
Во 1912 година учествувал во Првата балканска војна под команда на Константинос Мазаракис. Во 1938 година Минопулос го добил Медалот на македонската борба. Умира во Солун во 1962 година.
Див костен

Обичен див костен или само див костен — големо листопадно дрво. Иако имаат сличности во плодовите, дивиот костен не е сроден со дрвото питом костен, кое припаѓа на родот ''Fagaceae''.
Се вбројува во групата на национални ендемични растенија. На европско ниво, според Меѓународната унија за зачувување на природата (IUCN), овој вид има ранлив статус, а во Македонија се среќава во фрагментирана популација која е во опаѓање.
1 Распространетост
Дрвото потекнува од планинските предели на Балканскиот Полуостров, во мали подрачја во Грција, Албанија, Македонија, Србија и Бугарија. Се култивира во целиот свет.
Ел Чичон

Ел Чичон — вулкан сместен во Мексико.
Овој вулкан во Мексико, направен од конус од лава бил речиси непознат во 1982 г., кога предизвикал низа високоексплозивни ерупции. Пирокласичен материјал се издал сè до оддалеченост од 8 км, уништил 9 села и зел над 2,000 животи. Магмата била многу богата со сулфур. така што во стратосферата се образувале капки сулфурна киселина, што создаде предвид на блескаво заоѓање на сонцето во целиот свет.
1 Поврзано
* Список на вулкани во Мексико
Руски споменик (Софија)

Руски споменик е споменик кој се наоѓа во Софија, Бугарија. Овој споменик бил првиот кој бил изграден во бугарската престолнина по нејзиното ослободување и создавање на Кнежевство Бугарија, на 29 јули 1882 година.
Споменикот бил изграден со средства кои биле обезбедени од страна на рускиот народ. Точниот архитект на споменикот не е познат, но се смета дека бил Вокар, кој имал свои проекти во Добрич, Плевен и дуги градови од Бугарија. Споменикот претставува обелиск во форма на четириаголна пирамида. Од неговата источна страна се наоѓа рускиот државен грб и рускиот орден за храброст Свети Георгиј.
Со проширувањето на градот, споменикот станал центар на понатамошните изградби на тој дел од градот. Во негова близина денеска се наоѓа плоштадот Македонија и местото ''Петте агли''.
1 Галерија
Мрежна томографија

Мрежна томографија е проучување на внатрешните одлики на Компјутерската мрежа и користење на информации добиени од крајната точка на податоци. Зборот томографија се користи за поврзување на поле кон други процеси кои ги вклучуваат внатрешните одлики од објект набљудуван однадвор, како што се прави во магнетна резонанца или позитрон томографија (иако поимот томографија строго се однесува на сликање со делење на парчиња).Поле е неодамнешниот развој во електротехниката и информатиката, основана во 1996 година . Мрежната томографија се залага дека е можно да ја означува патеката на податоци земени преку Интернет со испитување на информации од "раб јазли" на компјутери каде што податоците потекнуваат и се побаруваат.
Полето е корисно за инженери кои се обидуваат да развијат поефикасни компјутерски мрежи. Податоци добиени од мрежните томографски студии може да се користат за зголемување на квалитетот на услугата преку ограничување на врската пакет загуба и зголемување на рутирачката оптимизација.
1 Неодамнешни развивања
Постојат многу објавени трудови и алатки во областа на мрежни томографии, кои имаат за цел да го следат здравјето на разни врски во мрежа во реално време.Овие можат да бидат класифицирани во загуба и задоцнета томографија.,
2 Загубена томографија
Загубена томографија има за цел да се најде "послаба" врски во мрежа со испраќање на активни "сонди" од различни точки во мрежата или преку интернет.,
3 Одложена томографија
Областа на одложена томографија привлече внимание во последно време. Таа има за цел да се најде одложен линк со користење на крај-до-крај сонди испратени од разни точки. Ова потенцијално може да помогне да се изолираат врски со големи редици доцнења предизвикани од задушување.
4 Повеќе апликации
Во мрежната томографија, исто така е вклучена и мрежната топологија која користи крај-до-крај сонди. Откривањето на топологијата е пласирано помеѓу точноста и трошокот. Акцентот во мрежната томографија е да се претстави прецизна слика за мрежа со минимални трошоци. За споредба, другите откритија на мрежните топологии е користење на SNMP или анализатор на патеки со цел за поголема прецизност и со помали трошоци.
Други примери за апликации од мрежна томографија вклучуваат наоѓање на врски кои се заеднички за повеќе патеки.
5 Наводи
Олимписки парк (Лондон)

Олимпискиот парк (англ. ''Olympic Park'') е нов спортски комплекс во реоните Стратфорд, Боу, Лејтон и Хомертон во градот Лондон, каде ќе се одржат Летните олимписки игри 2012 и параолимпијадата.
Предвидено е во 2013 г. паркот да биде преименуван во Олимписки парк „Кралица Елизабета“ (''Queen Elizabeth Olympic Park''), со неговото повторно отворање по игрите. Паркот ќе го носи името на кралицата Елизабета II, по повод нејзиниот дијамантски јубилеј кој ќе биде одбележан во јуни 2012.
1 Проектирање и изградба
Проектанти на паркот се EDAW (со Buro Happold), во соработка со Arup и Atkins, и треба да биде завршен во 2011 г. Подоцна задачата за проектирањето припаднала на LDA Design и Hargreaves Associates кои ги надополнуваат своите замисли врз основа на претходните.
Според првичните планови, паркот требал да содржи четири арени, но подоцна е одлучено да има само три (преместувајќи го ракометот во изложбениот центар Ерлс Корт). Потоа е откажана и мечувалската арена (преместувајќи го мечувањето во изложбениот центар ExCeL). Преостанатите две покриени игралишта се Кошаркарската и Ракометната арена.
Во подготвителните фази се отстранети 52 импозантни далноводи со висина, секој по 65 м кои дотогаш доминирале во ова подрачје. Изградени се и тунелите за спроведување на кабли. За обезбедување на доволен простор се преместени и неколку фирми.
2 Игралишта
*Олимписки стадион
*Центар за водени спортови
*Хокеарски центар
*Кошаркарска арена
*Ракометна арена
*Лондонски велопарк
*Итон Манор
Покрај самиот парк, во близината ќе има и Олимписко село во кое ќе бидат сместени натпреварувачите.
3 Оставнина
По олимпијадата, разни делови од паркот ќе претрпат пренамена:*Местото ќе образува значаен дел од технолошкиот реон „Источнолондонски технолошки град“ (''East London Tech City'').*Олимпискиот парк ќе биде претворен во еден од најголемите урбани паркови во Европа, предвиден да ја збогати локалната екологија со барски подрачја и домородни видови на растенија.
*По олимпијадата ќе се отвори нов универзитет за спорт, дигитални медиуми и екотехнологија кој ќе ги искористи спортските игралишта и високотехнолошката комуникациска инфраструктура.
*Спортските објекти ќе бидат ставени на располагање на локалните спортски клубови и друштва.
*Олимпиското село ќе биде претворено во 3.600 станови во населбата „Стратфорд Сити“.
*Ќе се вратат парцелните градини „Манор Гарден“
*Изградба на уште објекти за домување и урбан живот.
*Во паркот ќе биде поставена челичната кула „ArcelorMittal Orbit“ која ќе биде уметничко дело со најголеми димензии во Велика Британија.
Грозје

Грозје e плод на растението од родот ''Vitis'' (винова лоза) кое често се именува и како едно од 12 основни врсти на винови лози од кои се прави поголемиот дел на светските вина. Порано вината се означувале спрема подррачјето на кое се одгледува грозјето, но подоцна бројот на производителите толку многу пораснал, така што означувањето било сведено спрема сортата на грозјето.
Грозјето е вид на овошје кое расте во кластери од 15 до 300, и може да биде црвено, црно, темносино, жолто, зелено, портокалово и розово. „Белото“ грозје е всушност зелена боја, и еволуционо е изведено од пурпурното грозје. Мутација во двата регулаторни гени на белото грозје исклучуваат продукција на антоцијанин, кој е одговорен за бојата на пурпурното грозје. Антоцијанините и другите пигментни хемикалии од големото семејство на полифеноли во пурпурното грозје се одговорни за различните нијанси на пурпурна боја во црвените вина. Зрната на грозјето имаат типични елипсоидни облици, кои потсеќаат на проширен сфероид.
1 Грозјето како тема во уметноста и во популарната култура
* „Грозје“ — песна на македонската поетеса Христина Аслимоска.* „Песна на лозите во лозјата на Водно“ — песна на македонскиот писател Блаже Конески од 1955 година.* „Лозје“ — расказ на македонскиот писател Бошко Смаќоски.* „Лозница“ — расказ на Бошко Смаќоски.* „Братството на грозјето“ - роман на американскиот писател Џон Фанте од 1977 година.* „Гроздобер“ (хрватски: ''Berba grožđa'') - слика на хрватскиот уметник Иван Генералиќ од 1973 година.* „Кисело грозје“ (англиски: ''Sour grapes'') - песна на американската хард-кор група ''Descendents'' од 1991 година.* Ајде, брала мома бело ми грозје, ем црно - македонска народна песна
* Лисицата и грозјето - басна од Езоп
2 Галерија
Софиско метро

Софиското метро се наоѓа во истоимениот град во Бугарија и има 4 линии. Првата линија на метрото започнува да работи на 28 јануари 1998 година. На 31 август 2012 г. отвора и втора линија со 11 станици и должина 11 километри. Метрото има изградени општо 47 станици со должина од 52 километри.
За првпат, подготовките за изградба на метрото започнале во 1972 година, кога министерскиот совет го одобрил. Првите градежни работи започнале во текот на 1979 година. Но големата економска криза кон крајот на 1980-тите ја прекинала изградбата на проектот. По 1995 година, проектот повторно бил ставен во функција.
1 Историја
1.1 Проектирање
Началниот план и проектирање на Софиското метро се извршени во крајот на 60-те години на минатион век. Согласно планот треба да бидат изградени 3 метро линии со општа должина од 52 километри и 47 станции.
Генерална шема на метрото:
* М1: населба Љулин - населба Младост (црвена линија)
* М2: населба Хладилника - населба Обеља/населба Илијанци (сина линија)
* М3: населба Овча Купел - населба Васил Левски (зелена линија)
* М4: населба Обеља - населба Аеродром Софија (жолта линија)
2 Линии
Линија, Икона, Отворена, Моментална должина, Моментални станици, Линија во изградба, Станици во изградба, ''Планирана должина'', ''Планирани станици''
1998, 16, 1, '''', ''19''
2012, 13, 0, '''', ''18''
2020, 12, 9, '''', ''18''
M4, 2015, 20, 0, ''20''
Вкупно:, 47, 10, '''', ''75''